Diari Oficial de la Generalitat Valenciana


Sumari del DOGV 5477, del 26-03-2007 (2007/3096)

Concurs de programació per gestió indirecta de les unitats d'execució 2 i 3 del sòl apte per a urbanitzar del sector SAU-R d'Antella.
-------------------------------------------------------------------------------------------------------------------------------------

### Dades del document

Número de DOGV
:   5477

Data del DOGV
:   26-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3096


Data del document
:   05-03-2007

Organisme emissor
:   Ajuntament d'Antella

Tipus de document
:   Concurs

Descriptors 

:   * Antella
    * pla d'urbanisme
    * contracte d'obres
    * administració local
    * urbanisme
    * licitació

La mercantil Vitaeland, SL, va presentar en l'ajuntament sol·licitud d'inici de programació per gestió indirecta de les unitats d'execució 2 i 3 del sòl classificat com a sòl apte per a urbanitzar en les Normes Subsidiàries d'Antella.  
Per acord plenari de 26 de febrer del 2007, es va acordar iniciar el procediment concursal, i la ratificació de les bases particulars reguladores del programa, que van ser aprovades en Ple de data 2 d'agost del 2006 i publicades en el Diari Oficial de la Generalitat Valenciana número 5337, de data 1 de setembre, de 2006. Es va ordenar la publicació de l'anunci:  
1) Objecte de l'actuació integrada: l'adjudicació i execució de les obres d'urbanització i desenvolupament urbanístic dels terrenys delimitats en la sol·licitud d'inici de programació (UE 2 i 3 del sector SAU-R d'Antella).  
2) Entitat local adjudicadora del programa és l'Ajuntament d'Antella, i es pot consultar la documentació en la plaça Major, núm. 1 d'Antella (València). El telèfon és 788109191 i el correu electrònic jgcopus.aotjbtrles@ll.mki.gl.  
3) Les bases generals reguladores del present concurs de programació són les aprovades definitivament i publicades el 5 d'octubre del 2006 en el BOP núm. 237.   
4) Les proposicions dels interessats hauran de presentar-se ajustant-se al model establit en les bases particulars.  
5) Els concursants acreditaren el compliment dels criteris de solvència, definits en la base 6 de les bases particulars.  
6) Cada concursant haurà d'acompanyar la seua proposta de la documentació segons la base 7 de les bases particulars, estant obligat a sotmetre a informació pública la documentació recollida en l'article 134 de la Llei 16/2005, de 31 de desembre, Urbanística Valenciana, per un termini d'un mes.   
7) L'àmbit de l'actuació se circumscriu a les unitats d'execució 2 i 3 del "sòl apte per a urbanitzar".  
Segons l'article 286.1.a) del Reglament d'Ordenació i Gestió Territorial i Urbanística, es descarta l'opció de presentar alternatives tècniques que suposen una ampliació de l'àmbit territorial a programar. No es consideraran variants, i seran admissibles, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas les dites variacions en el seu conjunt suposen una diferència superior al 10% del total de la superfície proposada.  
8) Es valoraran de forma independent els documents corresponents a l'alternativa tècnica i a la proposició juridicoeconòmica, segons criteris de puntuació de la base 8.  
9) Els que desitgen participar en el procediment de licitació d'un programa d'actuació integrada hauran de constituir una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendix a la quantitat de 936.624,00 euros només a l'efecte de calcular la garantia provisional.  
10) La garantia definitiva s'establix en un 10% del valor de les càrregues d'urbanització, IVA no inclòs, del PAI aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.  
11) Remissió de l'anunci al Diari Oficial de la Unió Europea: 2 de març del 2007. El termini d'informació pública és de tres mesos a comptar de la remissió al DOUE. Dins del termini anterior, pels aspirants a agent urbanitzador, hauran de realitzar-se les actuacions exigides per la legislació vigent.  
Dins del termini de publicació en el DOUE caldrà presentar alternativa tècnica i la proposició juridicoeconòmica, i després sotmetre a informació pública l'instrument de planejament i el projecte d'urbanització que forme part de l'alternativa tècnica a l'efecte de presentar al·legacions.  
Antella, 5 de març 2007.- L'alcaldessa: Mª Isabel Giménez Candel.